Isticmaalka Kaarkaaga WIC Oo ay Bixiso Waaxda Caafimaadka Minnesota uqaabilsan Barnaamika
WIC.
Kaarkaaga cusub ee WIC...
. Degdeg!
Waxay kuubadbaadinaysaa waqti xiliga labixida.
Isbadbadala!
Iibso waxaad rabto, markaad ubaahato.
Fudud!
Dhamaan gunooyinkaaga WIC waxaa layskugu geeyay hal Kaar.
Hi.
Magacaygu waa Maryam.
Waxaan isticmaalay Kaarka WIC ee cusub ee qoyskayga kaasoo aan dhawaan kasoo qaatay
xaruntayda caafimaadka ee WIC.
Waxaan doonayaa inaan kula wadaago waxa aad kafilanayso kaarkaaga cusub.
Kaarkeena WIC sidaan ayuu u egyahay.
Waxaa horay uga qoran kaarka qoyskayga.
Dhabarka danbe, wuxuu kaarku kuleeyahay badhan magneetig ah taasoo iisahlaysa inaan kaarka
mashiinka umariyo si lamid ah kaar kasta oo bangi ama dayneed.
Markaan helay kaarka, waxaan ogaaday in badhankaan magneetka ah ay halayn karaan mashinada elektaroonikyada
ah.
Sidaas awgeed waxaan iskudayayaa inaan kaarkeena kafogeeyo alaabaha noocaan ah si loo xaqiijiyo
inay si sax ah usii shaqayso.
Hadii kale, waxaa qasab igu noqonaysa inaan gadaal ugu noqdo Xarunta Caafimaadka WIC si
la iigu badalo.
Markay kaarka soosaareen, waxay kuqoreen aqoonsigaaga ID ga ee qoyska barta saxiixa, maadaama ay
nambarkaas asaga u adeegsanayaan macluumaadka qoyskooda ugana raadinayaan kumbuyutarooda.
Dhabarka danbe ee kaarka waxaa sidoo kale kuqoran dhawr qaab ood kuhubin karto baaqiga
koontada kuugu haray iyo dhawr waxyaabood oo wanaagsan una baahan inaad kaarkaaga ka
ogaato.
Markii koobaad ee aan qaatay Kaarkeena WIC, Xarunta caafimaadka ee WIC ayaa iga caawisay
dajinta BIINKA 4 god ee kaarkeena islamarkiiba.
Waxaan doortay nambar 4 god ah, waxay ahayd taariikhda dhalashada eeygeena.
Way iifududahay inaan xasuusto laakiin way ku adagtahay in dadka kale iskudayaan.
Si aan usugo badqabka cuntooyinkayga WIC, kumaanan qorin BIINKAYGA kaarka ama xataa
kuma qorin boorsadayda kaarka.
Hadaad samaysay midkood arimahaas, kafakar siday qofkale ugu fududaan lahayd inuu kaarkeena
iyo BIINKENA qaato kadibna ku iibsado dhamaan cuntooyinkeena.
Waana taas sababta aan udoortay nambar iifudud oon kuxasuusto BIInka.
Halkii aan saxiixayga kusaxiixi lahaa cuntooyin kasta oon WIC ka iibsanaayo, waxaan isticmaalaa
BIIN kayga.
Waxaan BIINKAYGA lawadaagi karaa qofkasta oon kukalsoonahay si uu kaarkeena WIC ugu
isticmaalo uuna iiga caawiyo soo adeegida.
Hadda, kaliya hooyaday iyo walaashay ayaa iga caawiyo soo adeegida, sidaas awgeedna
waan usheegay BIINKAYGA laakiin majiro qofkale oo yaqaana.
Si aan BIIN usamaysto, waxaan wacnay nambarka eWIC ee Adeegga Macaamiisha oo kuqoran dhabarka
danbe ee Kaarka WIC Waxaan wici karaa nambarkaas xiligaan rabo, maalin ama habayn, hadaan ubaahdo
inaan BIINKAYGA badalo.
Waxan galiyay nambarka bogga hore ee kaarkeena kuyaala, taariikhda aan dhashay, iyo nambarka
boostadayda la iigusoo diro boostoyinka.
Kadibna waxaan galiyay BIINKAYGA waxaana galiyay mar labaad si aan uxaqiijiyo inay saxan tahay.
Sidaas ayaana kusamaystay biinka.
Xaqiiqdii degdeg ayay ahayd.
Kaligay waan samaysan karay anoon kaashan xarunta caafimaadka ee WIC laakiin waxaa guul
ah inaan goobta katagay anoo biinkii samaystay diyaarna iigu yahay inaan isticmaalo.
Xaqiiqdii maanan hubin sababta ay nambarkeena boostada ugu baahnaayeen sidaas awgeed ayaan
kadalbaday shaqaalaha WIC inuu icaawiyo.
Waxay sheegtay inay macluumaadkaas u adeegsadeen inuu kacaawiyo xaqiijinta inaan ahay qofka
aan sheganaayo inaan ahay markaac soowacaayo adeegga macaamiisha ee eWIC.
Hadan gurigga ka guurno ciwaankeena boostaduna isbadalo, waxaa layga doonayaa inaan kusoo
wargaliyo xarunta caafimaadka ee WIC si ay markaas wax uga badalaan ciwaankeena boostada.
Kadibna waxay usoo gudbinayan Adeegga Macaamiisha ee eWIC.
Adeegga Macaamiisha ee eWIC waxay icaawin karaan kaliya haday haystaan ciwaankeena boostada
ee hadda aan daganahay kaasoo ay kasoo qaataan xarunta Caafimaadka ee WIC.
Sidaas awgeed waxaan kaliya wixii sookordha usheegaa xaruntayda Caafimaadka ee WIC markasta
oo ciwaankeena boostadu isbadalo.
Saaxibtay, Lulu, ayaa sidoo kale adeegga kaqaadata WIC.
Waxay sheegtay in xarunta caafimaadka ee WIC ay kacaawisay samaynta BIIN keeda sidoo kale.
Laakiin ay uga sameeyeen khadka ahaan barta wiccard.mn.gov kaasoo sidoo kale kuqoran dhabarka
danbe ee kaarka.
Waxaan hubin karaa baaqiga iigu haray koontadayda anoo isticmaalaaya midkood nambarka taleefanka
ee Adeegga Macaamiisha ee eWIC ama Shabakada Wiccard.
Sidaas awgeed, waxaan nambarka taleefanka kuday liiska meelaha laygalasoo xariiraayo.
Markii koobaad ee aan isticmaalay Shabakada, waxaan kudaray meela aan badanaa booqdo.
Dhamaan cuntooyinka WIC bixiso ee qoyskayga waxaa lagu daray kaarkeena 1, 2, ama 3 bilood
oo wada socda; waxay kaliya kuxirantahay markaan ubaahano inaan kulaabano Xarunta caafimaadka
ee WIC.
Markasta way iisheegaan markaan ubaahanahay inaan soolaabano.
Marka xigga een kulaabanana waxay noogu darayaan cuntooyin dheeri ah isla Karkeena WIC.
Markii koobaad ee la isiisay kaarkeena, ma aanan hubin sida aan ku ogaanaayo xiliga aan
bilaabi karo wax ku iibsashada kaarka bilkasta iyo xiliga wax iibsigu dhamaanaayo.
Laakiin, kadib markay cuntada qoyskeena kusoo shubaan kaarkeena, waxay iisoo daabaceen Liiskeena
Dukaamaysiga.
Tani waxay muujinaysaa liiska dhamaan cuntooyinka qofkasta oo gurigeena kunool iyo taariikhaha
xiliga aan cuntooyinka soo iibsan karo.
Waxaan sidoo kale isla macluumaadkaan ku arki karaa islamarkiiba taleefankayga gacanta adoo
isticmaalaaya My MN WIC App.
WIC ayaa itustay meesha aan kasoo dagsan karo appka kadibna waan isqoray si aan uhelo fariimaha
laxariira balamaha iyo koontadayda.
Waa wax fudud inaan hubino baaqigeena aana aragno gunooyinkeena cuntada ee mustaqbalka.
Xaqiiqdiina waa wax fiican waayo Si Kafudud Liiska Dukaamaysiga, way iscusboonaysiinaysaa
markasta oon wax iibsado sidaas awgeedna waxay markasta muujinaysaa baaqiga markaas noogu
haray koontada.
Kahor intaanan dukaamaysi ubixin, waxaan markasta hubiyaa baaqiga kuharay koontadeena waayo
markasta oon cuntooyinka WIC soo iibsado, baaqiga koontadeena wuu isbadalaa.
Maadaama cuntooyinkeena WIC ay sidoo kale dhacayaan, caadiyan kadib 30 maalmood, waxaan
doonayaa inaan ogaado baaqiga iyo maalinta ugu danbaysa ee aan wax kusoo iibsan karo
kaarka.
Waxaan doonayaa inaan ogaado waxa aan soo iibsan karo iyo taariikhda ay tahay inaan
waxkasta iibsado.
Waxaa jiro qaabab badan oon sidaan kusamayn karo.
Markasta ooy cunto kudaran Kaarkena WIC ugana daraan Xarunta Caafimaadka ee WIC, waxay noosoo
daabacayaan Liiskaas Dukaamaysiga hadaan kacodsado.
Laakiin waxba iskama badalayaan ilaa aan wax ka iibsado.
Sida iigu fudud ee aan ku ogaan karo baaqiga markaas kuharay koontadeena waa inaan adeegsano
appka My MN WIC App.
Maadaama aan iskadiiwangashay appka, waan furi karaa appka, kadibna waxaa gujinayaa
Household Benefits (qaybta gunoyinka qoyska), kadibna batoonka "Current" (baaqiga hadda
haray).
Waan arki karaa noocyada cuntooyinka ii haray ee aan iibsan karo taariikhda ugu danbaysa
ee aan iibsan karo, taasoo dhamaanaysa saxda dhexe ee habaynka maalintaas.
Hubinta rasiidkii ugu danbeeyay ee an cuntooyinka kusoo iibsaday ayaa ah qaab kale oo fudud
oon ku ogaan karo baaqiga kuharay koontadeena.
Kadib markaan kudukaamaysto Kaarkayga WIC, rasiidka ayaa i tusinaaya waxa aan soo iibsaday,
qaybta hoosana, waxaa kuqoran cuntooyinka iiharay ee aan iibsan karo iyo taariikhda
kamadanbaysta ah ee aan iibsan karo.
Waxan kaliya jeexayaa qaybta hoose ee rasiidka oo ay kuqorantahay baaqiga iigu haray WIC
waxaana gashanayaa boorsada gacanta ee Kaarkayga WIC iigu jiro.
Taas ayaa kadhigaysa inaan sifudud kusoo qaato marka xigta ee aan dukaamaysi ubaxaayo.
Waxaan sidoo kale adeegsan karaa Adeegga Macaamiisha ee eWIC.
Dhabarka danbe ee kaarkeen waxaa kuqoran Shabakada iyo nambarka taleefanka lacag la'aanta ah
labadaba.
Waxan adeegsan karaa kumbuyuutarkayga ama taleefankayga gacanta si aan uhubiyo baaqiga
koontadayda si khadka ah.
Anoo kaliya isticmaalaaya nambarka kaarkayga, waxaan kaliya ujiraa hal ama labo gujineed
inaan arko baaqiga kaarkayga.
Markaan waco taleefan nambarka, waxaan kalya galinayaa nambarka kaarkayga waxaana dookhyada
kadooranayaa Uqalmida Gunada kadibna waxaan helayaa liiska dhamaan cuntooyinka iiharay
ee aan iibsan karo.
Codsiga baaqiga ayaa ah qaab kale oo lagu hubin karo baaqiga koontadayda markaan dukaanka
joogo kahor intaanan wax iibsan.
Waxaan ufasixi karaa shaqaalaha adeegga macaamiisha ama qasnajiga inaan doonaayo in la iihubiyo
baaqiga WIC iigu haray.
Kadibna waxaan kaarkayga marinayaa mashiinta, waxaan galinayaa BIINKAYGA, kadibna waxay
isiinayaan baaqiga iiharay oo daabacan.
Sidaad arki kartaba, waxaan haystaa qaabab badan oon kufiirin karo noocyada cuntooyinka
WIC ee aan wali iibsan karo iyo xiliga kama danbaysta ah ee aan iibsan karo.
Waayo marka saacadu dhaafto saqda dhexe ee maalinta ugu danbaysa mudada wax iibsiga,
cunto kasta oonan iibsan kuma jiri doonto bisha xigta waxaana iskabeer daraynayaa fursada
iibsiga cuntooyin ay WIC ii ogolayd bishaas.
Waxaan Kaarkeena WIC wax uga iibsan karaa dukaano kasta oo MN WIC aqoonsi ka haysta.
Waxay isiiyeen liiska dukaanada ii dhawdhaw markaan kaarka sooqaadanayay.
Markastana liis kale ayaa kasooqaadan karaa hadaan ubaahdo.
Waxaa sidoo kale appka My MN WIC App kujira qayb Dukaanada Lagu raadsho (Store Locator),
kaasoo aan ka arki karo dukaanada WIC ee aagayga kuyaala, kadibna isiinaaya tilmaanta jihada
dukaanka.
Tani waxay kadhigaysaa wax fudud inaan ogaado xiliga ay tahay inaan Kaarkayga WIC wax kugato.
Mid kamid ah waxyaabaha ugu wanaagsan kudukaamaysiga Kaarka WIC ayaa ah inaan waxaan rabo iibsan
karo, markaan doono.
Tani waxay kadhigantahay inaanan ubaahnayn inaan iibsado dhamaan cuntoyinka iskuhalmar;
waxaan iibsan karaa intaan ubaahdo.
WIC ayaa sidoo kale isiisay Tusmada wax iibsiga markaan kaarka kasoo qaatay.
Tusmadaan waxaan ka arki karaa dhamaan noocyada cuntooyinka WIC, iyo nooca aan iibsan karo,
ilaa inta laga heli karo Kaarkayga WIC.
Appka My MN WIC App, Qaybta Raadinta Cuntada iyo Tilmaamaha Dukaamaysiga labaduba waxay
leeyihiin lifaaq kujira Tusmada Dukaamaysiga khadka ah.
Apku wuxuu leeyahay Qayb Cuntada Raadisa taasoo isahlaysa inaan mashiinta mariyo aqoonsiga
UPC ga ee kuyaala baakada cuntada si aan u ogaado inay tahay mid WIC ogoshahay.
Maadaama aan iskadiiwaangashay markaan soo degsanaayey appka, waxay xataa iisheegaysaa
cuntooyinka iigu haray kaarkayga, iyo inaan haysto baaqi iigu filan oo cunto ku iibsan
karo iyo inkale.
Sidaas awgeed waa wax fudud inaan ogaado inaan wax ku iibsan karo iyo inkale Kaarkayga WIC.
Markan joogay Xarunta caafimaadka ee WIC, waxay isheegeen in isticmaalka Kaarka WIC
markaad cunto labaxayso ay kaladuwanaan karto waxyar ayadoo hadba kuxiran dukaanka aad wax
ka iibsanayso.
Dukaanada qaar ayaa awood uleh inay mashiinta ka arkaan cuntooyinka WIC iyo waxkasta oo
kale oon iibsado.
Dukaanada qaarna waxay iga doonayaan inaan cuntooyinka WIC kasooco wax yaabaha kale ee
aan iibsanaayo.
Taasi waa sababta marka koobaad oon wax ka iibsado dukaan aan usheegay qasnajiga inay
tahay markayga koobaad ee aan kaarka WIC wax uga iibsanaayo dukaankooda.
Qasnajiga ayaa markasta ah qof xaqiiqdii caawimaad badan wuuna iisheegaa waxa ay tahay inaan
sameeyo.
Kadibna waan aqoonayaa waxaan samaynaayo marka xigga ee aan wax ka iibsanaayo dukaankaas.
WIC ayaa sidoo kale igula talisay inaan cuntooyinkayga WIC kasooco waxyaabaha kale ee laga yaabo
inaan iibsado... …si markaas ay ufududaato in kaarkayga WIC uu bixiyo qarashaadka cuntooyinka.
Markaygii koobaad ee aan Kaarka WIC wax ku iibsaday, qasnajiga dukaankii aan kaarka wax
uga iibsanaayay ayaa iisheegay inaan ubaahnayn kalasaarida cuntooyinka WIC iyo waxyaabaha
kale ee aan iibsanaayay.
Waxay iisharaxday in mashiinadooda diiwaanku yaqaanaan noocyada cuntooyinka ee kujira gunooyinkayga
WIC, iyo kuwa aan kujirin, sidaas awgeedna wax kasta iskuhalmar ayay mashiinta marisay.
Laakiin waxaan ogaaday inay fududahay si aan u xaqiijiyo in kaarka WIC dhibo dhamaan cuntooyinka
aan rabo oo dhan hadaan kalasaaro waxyaabaha aan iibsanaayo iyo cuntooyinka.
Sidaas awgeed, waxaan kaliya isku meel mariyaa cuntooyinkayga WIC markaan qaybta lacag bixinta
gaaro.
Markii la isiisay kaarkayga WIC, waxay iisheegaan in la iga doonaayo inaan markasta aan wax
ku iibsado Kaarkayga WIC marka koobaad, kadibna SNAP EBT hadaan haysto, kadibna aan wixii
soo hara ubaxsho lacag caadi ah.
Qasnajiga ayaa iisheegay xiliga aan mashiinka galinaayo kaarkayga aan BIINka galinaayo.
Xasuusnoow, marna ha usheegin BIIN kaaga qasnajiga.
Waxaa lagaa rabaa inaad markasta adigu galiso biinkaaga.
Markay xisaabta meel marinayso, ayay iisheegtay waxyaabaha kaarkayga WIC uu qarashooda dhiibi
karo.
Markasta mar labaad hubi si aad uxaqiijiso in waxkasta oon rabay inaan WIC ku iibsado
ay rasiidka kuqoranyihiin.
Hadii rasiidku saxan yahay, kaliya ayaan aqbalayaa waxyaabaha aan WIC ku iibsaday anoo galinaaya
BIIN ka.
Haday caqbad jirto, markasta waan diidi karaa rasiidka si aan taas badalkeed u raadsho sabab
kaarka WIC uusan udhiibayn cuntooyinkii aan rabay inaan kugato.
Hadaan iibsanaayo waxyaabo kale, qasnajiga ayaa iisheegaaya waxa aan ubaahnahay inaan
lacag cadaan ah ku iibsado, kuwaasoo aan ku dhibaayo kaarkayga SNAP EBT, kadibna qaabkii
kale oon doonaayo inaan kudhiibo lacagta.
Markii koobaad ee hooyaday dukaanka wax iigasoo gaday, waxay iloowday BIINKA.
BIINKA ayaa xirmay kadib markay si qalad ah ugalisay 4 jeer maysana awoodin isticmaalka
Kaarka WIC.
Waan wici karnay nambarka taleefanka Adeegga Macaamiisha si ay biinka noogu furaan laakiin
wuxuu biinku xirnaa kaliya ilaa saxdii dhexe kadibna waan isticmaali karay subaxdii xigtay.
Laakiin way fiicantahay inaan ogaano inaan wici karno Adeegga Macaamiisha, xiligaan doono,
kadibna ay noofuraan ama badalaan BIINKEENA hadaan ubaahano.
Waxa jiray marar dhawr ah markaan umaleeyay inaan wax ku iibsanaayo kaarka WIC kadibna
ay kasoo bixi wayday mashiinta ayadoon kuba jirin cuntooyinka WIC.
Marka kamid ah xiliyadii aan wax ku iibsanaayay Kaarka WIC, waxaan iibsanaayay cabitaan iyo
ukun.
Ukuntu sifiican ayay usoobaxday laakiin cabitaanku masoo bixin.
Qanajiga dukaanka ayaa isheegtay in arintaan mararka qaar dhacdo sabab laxariirta inay
jiraan labo nooc oo kalawaawayn oo cabitaanka ah kuwaasoo isku eg kaliya midkoodna ay WIC
ogoshahay.
Qasnajiga ayaa haysatay Tusmada Dukaamaysiga WIC waxaana aragnay in cabitaanka kakooban
59 ouce aan ayan WIC ogalayn.
Waxaan soo qaatay cabir qaldan!
Waxay doonaysay inay qof wacdo si uu ugu keeno cabitaanka nooca WIC ogoshahay, laakiin maadaama
aysan qasab ahayn inaan wax kasta halmar iibsado, waxan iskadaayay iibsashada cabitaanka waxaana
usheegay inay iskadhaafto, waxaana kaliya iibsaday ukuntii waxaana cabitaankii iibsaday
markii xigtay een dukaamaysanaayay.
Waxaa jirtay markale markii sakeel burcadka lawska ah uu kasoo muuqan waayay liiska.
Markasta waan iibsanjiray noocaan burcadka lawska ah sidaas awgeed ayaana waqti ugu dhumin
karaadintiisa appka.
Markaan appkii kabaaray, waan yaabay markii appku utusay in burcadka lawska ee WIC uusan
ahayn cunto ay WIC ogoshahay.
Waan hubay inay khalad sheegaysay!
Markaan usheegay qasnajiga inaan markasta aan kaarka ku iibsan jiray waagii hore, runtii
si dagan ayay iila hadashay, laakiin waxay iisheegtay inaysan jirin wax ay samayn karto
si ay mashiinka uqasabto.
Ayna jiraan cuntooyinka qaar oo si khaldan horay loogu fasaxay.
Waxay itusi say in Tusmada Dukaamaysigu muujinayso "Lama balaarin karo".
Marna kuma arag taas sakeelka hadda kahor!
Waxa ugu wayn ee ay tahay inaad markasta maskaxda kuhayso hadaan mashiinku soobixin shay aad
iibsanayso uuna umuujin inuu yahay cunto ay WIC ogoshahay markaas majirto wax qasnajigu
samayn karo.
Arintaani waxay mararka qaar kudhici kartaa cuntooyinka nooca cusub kuwaasoon wali lasoo
galin habka.
Mararka qaarna waxaan kaliya ubaahnahay inaan suggo aana markale iskudayo ama wax kale iibsado.
Maadaama ay jiraan noocyo badan oo cuntooyinka WIC ah ood kadooran karto, arintaani xaqiiqiyan
maaha dhibaato wayn.
Inta badana, wax ku iibsiga kaarkayga WIC si quman ayay udhacdaa.
Maalin kale oon wax ka iibsanaayay dukaan yar intaan shaqada kujiray si aan u iibsado
caano iyo waxyaabo kale oon casho kadhigto.
Dukaanka waxaa kuyaalay hal mashiin oo qaadan kara Kaarka WIC, laakiin waxaa meesha kudhaganaa
astaan muujinaysa mashiinka uu yahay sidaas awgeed waan garanaayay midka uu yahay.
Markaan usheegay qasnajiga inay tahay markaygii koobaad oon dukaanka wax ka iibsanaayo, waxay
iisheegtay inaan kaliya ubaahnahay inaan cuntooyinkayga WIC kasooco alaabaha kale ee aan adeeganaayo.
Waxay iskudartay dhamaan cuntooyinkayga WIC waxaana kubaxshay Kaarkayga WIC.
Kadibna waxay mashiinka wada marisay dhamaan alaabihii kale ee aan watay si aan lacagtooda
si gaar ah ugu dhiibo.
Xataa marka cuntooyinkayga WIC si gaar ah mashiinka loomariyo, wali waa shaqo fudud.
In cuntooyinkayga WIC si gaar ah loomarsiiyo mashiinka ayaa kadhigtay wax xaqiidii aad
ufudud si lo xaqiijiyo in dhamaan cuntooyinka WIC si sax ah iskaanka loomariyay.
Waxay u egtahay inaan waxyaabo badan xasuusto laakiin waxaan ogaaday in qofkasta, kuwa kashaqeeya
Xarunta Caafimaadka ee WIC iyo kuwa dukaanada aan wax ka iibsanaayayba, ay xaqiidii sifiican
iicaawiyeen.
Waan jeclahay kaarkayga WIC waayo waxay iifududaysaa inaan iibsado waxaan rabo ama ubaanahay markaan
rabo ama ubaahdo, taasoo fursado badan isiisa markaan dukaamaysanaayo.
Waana jeclahay inaan dhamaan cuntooyinka WIC ee qoyskaga kuhaysto hal kaar...waxay aad
ufududaysaa shaqada.
Waxaan umaleeyay inay adkaan karto inaan ogaado waxa aan iibsan karo laakiin markasta waan
aqaanay baaqiga iigu haray kaarka.
Waxaan isticmaali karaa My MN WIC App, waxaan arki karaa rasiidkayga ugu danbeeyay, ama
waxaan isticmaali karaa taleefanka ama Shabakada Adeegga Macaamiisha.
Taas ayaana xaqiiqidii kadhigaysa mid aad ufudud.
Sidaas awgeed, kaliya xasuunoow: kaarkaaga xafido BIINKAAGANA sir hakuu ahaado marnana
hakacabsan inaad su'aalo waydiiso.
Waxaan filayaa inaad jeclaan doonto isticmaaka kaarkaaga WIC si lamid ah sidaan ujecelnahay
anigga iyo qoyskayguba!
Macluumaadkaan waxaa bixisay Waaxda Caafimaadka Minnesota uqaabilsan Barnaamika WIC.
Waad kumahadsantahay inaad waqti galiso fiirinta macluumaadkaan.
Mahadnaq iyo tixgalin gaar ah waxa iskaleh Oregon, Montana, Maine iyo Vermont WIC oo
tababarka WIC bixiyay, kaasoo aan ayaga kasoo caariyaysanay.